Document ID: 32006R1790

32006R1790
L 339/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1790/2006 НА КОМИСИЯТА
от 5 декември 2006 година
за одобряване на проверките за съответствие със стандартите за търговия, приложими за пресни плодове и зеленчуци, извършвани в Турция преди внос в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 10 от него,
като има предвид, че:
(1)
Член 7 от Регламент (EО) № 1148/2001 на Комисията от 12 юни 2001 г. относно проверките за съответствие със стандартите за търговия, приложими за пресните плодове и зеленчуци (2) определя условията за одобряване на проверките за съответствие, извършвани от някои трети страни, които са заявили желание за това, преди вноса в Общността.
(2)
Турските власти са изпратили на Комисията искане за одобряването на проверките, изпълнявани под ръководството на Генерална дирекция по стандартизация на външната търговия. В това искане се посочва, че гореупоменатите контролни органи имат необходимия персонал, оборудване и съоръжения, за да извършат проверки, че те използват методи, еквивалентни на тези, посочени в член 9 от Регламент (EО) № 1148/2001, и че пресните плодове и зеленчуци, изнесени от Турция за Общността, отговарят на стандартите за търговия на Общността.
(3)
От информацията, изпратена от държавите-членки до Комисията, се вижда, че за периода 2001-2005 г. при вноса на предни плодове и зеленчуци от Турция сравнително рядко е било налице несъответствие със стандартите за търговия.
(4)
Следователно е уместно проверките за съответствие, извършвани от Турция, да бъдат одобрени, считано от датата на прилагане на процедурата за административно сътрудничество, предвидена в член 7, параграф 8 от Регламент (EО) № 1148/2001.
(5)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Проверките за съответствие със стандартите за търговия, приложими за пресни плодове и зеленчуци, извършвани от Турция преди внос в Общността, се одобряват в съответствие с член 7 от Регламент (EО) № 1148/2001.
Член 2
Координатите на официалния орган и на контролния орган в Турция, както е посочено в член 7, параграф 2, втора алинея от Регламент (EО) № 1148/2001, са дадени в приложение I към настоящия регламент.
Член 3
Сертификатите, посочени в член 7, параграф 3, втора алинея от Регламент (EО) № 1148/2001, издадени след проверките, посочени в член 1 от настоящия регламент, трябва да бъдат изготвени върху формуляри в съответствие с образеца, определен в приложение II към настоящия регламент.
Член 4
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от датата на публикуване на известието, посочено в член 7, параграф 8 от Регламент (EО) № 1148/2001, свързано с установяването на административно сътрудничество между Общността и Турция, в Официален вестник на Европейския съюз, серия C.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 декември 2006 година.

Labels: 3
17
18